cyanic-selkie/wikianc huggingface dataset:
জোসেপ মারিয়া ভেন্টুরা ই কাসাস
জীবন
ভেন্টুরার পরিবার কাতালান অঞ্চলে এমপোরডা হতে আসেন। তিনি অ্যান্ডালুসিয়ায় জন্মগ্রহণ করেন, যেখানে তার পিতা (রোসেসের স্থানীয় ব্যক্তি) সামরিক বাহিনীর সাথে যুক্ত ছিলেন। দুই বছর বাদে তার পরিবার এমপোরডায় চলে যান। বালক ভেন্টুরা সেখানে অনাথ হন এবং তার পৈতৃক পিতামহের সাথে বসবাস শুরু করেন। তিনি দর্জির দোকান থেকে তাদের কাজ এবং তার ভবিষ্যৎ শ্বশুর, জোয়ান লান্ড্রিচ, কবলার পরিচালকের কাছ থেকে সোলফেজর ধারণা লাভ করেন। ১৮৪৮ সালের দিকে ভেন্টুরা লান্ড্রিচের সম্পত্তি লাভ করেন।
ভেন্টুরা সারডানাকে খুবই সীমিত একটি অংশ বলে মনে করেন কারণ এখানে সর্বদাই ৯৮টি পদ্ধতি চালু এবং বড়জোর দুই মিনিট দৈর্ঘ্যের একেকটি ধারা। তাই তিনি সারডানার নতুন ধারা তৈরি করেন যেখানে অসংখ্য ধারা থাকবে (দীর্ঘ সারডানা)। এভাবে তিনি সনাতন ঐতিহ্যবাহী ছোট সারডানার বিরোধিতা করেন।
তিনি কবলার গঠনে ব্যাপক রদ-বদল করেন যাকে তিনি খুব সীমিত বলে ধরে নেন এবং প্রাচীন কবলা দ্য ট্রেস কোয়ার্টানস (ব্যাগপাইপস), শ্যাম, ফ্লাবিওল ও তাম্বরি) কে নতুন এক গঠনে নিয়ে যান যা পাঁচ-সাত সংগীতশিল্পীর মিশ্রণে তৈরি কিন্তু কার্যক্রমিকভাবে পিতলের যন্ত্রের মাধ্যমে বাজানো হয়। তিনি কাঠবায়ু যন্ত্র তৈরি করেন এবং পিতলের যন্ত্রকে দুই সারিতে রেখে ডাবল বাস্‌ তৈরি করেন। অন্যান্য কবলস শুধু এই ছোট পরিবর্তন গ্রহণ করেছে, যা এই মডেল কর্তৃক গৃহীত।
১৮৭৫ সালে ভেন্টুরা সংগীত জগতে তার অমর অবদানের চিহ্ন রেখে ফিগারসে মৃত্যুবরণ করেন। তার করা সুর, যা পুজো, নিকোলাউ এবং লুইস আলবার্টের মত গুরুরা আয়োজন করেছিল, পেপ ভেন্টুরাকে অমর করে রেখেছে। তিনি ৩১২ ধরনে দীর্ঘ সারডানা তৈরি করেন। এগুলোর মধ্যে কিছুর শিরোনাম নেই, অনেকগুলো ছোট সারাডানা এবং কিছু ঐকতানিক। তার হস্তাক্ষরসম্বলিত ৫৫০টি ওপাস 'ওরফেও কাতালা' আর্কাইভে সঞ্চিত আছে।
আমানুল হক
আমানুল হক (১৯২৫ - ৩রা এপ্রিল ২০১৩) একজন বাংলাদেশী আলোকচিত্রশিল্পী যিনি ভাষা আন্দোলনের সময় চিত্র ধারণে গুরুত্বপূর্ণ ভূমিকা পালন করেছিলেন। তার তোলা রফিকউদ্দিনের মাথায় গুলিবিদ্ধ ছবিটি পরবর্তীতে প্রমাণ করেছে যে, আন্দোলন ছত্রদের উপর পুলিশ হত্যার উদ্দেশ্যে গুলি ছুড়েছিল। পরবর্তীতে চলচ্চিত্রকার সত্যজিৎ রায়ের পথের পাঁচালিসহ বিভিন্ন চলচ্চিত্রে তিনি স্থির চিত্রগ্রাহক হিসেবে কাজ করেন। এছাড়া তিনি শেখ মুজিবুর রহমান ও তাজউদ্দীন আহমদের বিভিন্ন সময়ের ছবি তুলেছেন। ২০১১ সালে বাংলাদেশ সরকার তাকে একুশে পদক প্রদান করে।
প্রাথমিক জীবন
আমানুল হক সিরাজগঞ্জের শাহজাদপুর গ্রামে ১৯২৫ সালে জন্ম গ্রহণ করেন। তার বাবার অণুপ্রেরণায় ছোটবেলা থেকেই তিনি আঁকাআঁকি করতেন। পরবর্তীতে আর্ট কলেজে লেখাপড়াও করেছেন। পরে তিনি চাকরি পান ঢাকা মেডিকেল কলেজে আর্টিস্ট কাম ফটোগ্রাফার পদে। মানবদেহের বিভিন্ন অঙ্গ-প্রত্যঙ্গ তিনি এঁকে দিতেন মেডিকেলের শিক্ষার্থীদের জন্য।
ভাষা আন্দোলন ও আলোকচিত্র ধারণ
তিনি ১৯৫২ সালে ভাষা আন্দোলনের সঙ্গে জড়িয়ে পড়েন। ১৯৫২ সালের ২১শে ফেব্রুয়ারিতে ভাষা আন্দোলনের সময় তিনি তার ক্যামেরা পকেটে লুকিয়ে রেখেছিলেন। ভাষা আন্দোলনে বিক্ষোভরত শিক্ষার্থীদের উপর পুলিশ গুলি ছুড়ে। গুলিতে নিহত অনেক শিক্ষার্থীদের ঢাকা মেডিকেল কলেজ হাসপাতালে নিয়ে আসা হয়। এরমধ্যে রফিকউদ্দিনের মাথায় গুলিবিদ্ধ লাশও ছিলো। সেসময় আমানুল হকের সাথে আন্দোলনের আরও ছবি তুলছিলেন জাতীয় অধ্যাপক এবং তৎকালীন ঢাকা বিশ্ববিদ্যালয়ের শিক্ষার্থী রফিকুল ইসলাম। রফিকুল ইসলামের ক্যামেরায় ফিল্ম না থাকায় আমানুল হকই মাথায় গুলিবিদ্ধ রফিকের লাশের একমাত্র ছবিটি তুলেন যা পরবর্তীতে ঐতিহাসিক প্রমাণ হিসেবে সংরক্ষিত হয়।
পরবর্তী জীবন
১৯৫২ সালে ভাষা আন্দোলনের ছবি তুলে আমানুল হক পরিচিত হয়ে উঠেন। ১৯৫৭ সালে টাঙ্গাইলের কাগমারীতে মওলানা আবদুল হামিদ খান ভাসানীর মহাসম্মেলনে তার আলোকচিত্রের একটি প্রদর্শনী হয়েছিল। সেখানে এসেছিলেন ভারত থেকে সাংবাদিক হিসেবে কবি সুভাষ মুখোপাধ্যায় এবং লেখক তারাশঙ্কর বন্দ্যোপাধ্যায়। ১৯৫৪ সালের যুক্তফ্রন্ট নির্বাচনের সময় আমানুল হকের তোলা শহীদ রফিকের ছবিটি পোস্টার করে মুসলিম লীগের বিরুদ্ধে প্রচার করা হয়েছিল।
ছবিটির আলোকচিত্রী হিসেবে তৎকালীন সরকারের রোষানলে পরে তিনি কলকাতা পাড়ি জমান। সেখানে সুভাষ মুখোপাধ্যায়ের সহযোগিতায় ১৯৫৯ সালে সত্যজিত রায়ের সাথে পরিচিত হন। পরবর্তীতে সত্যজিৎ রায়ের পথের পাঁচালিসহ বিভিন্ন চলচ্চিত্রে তিনি স্থির চিত্রগ্রাহক হিসেবে কাজ করেন। বাংলাদেশ স্বাধীন হলে তিনি বাংলাদেশে চলে আসেন এবং ঢাকায় বসবাস করা শুরু করেন।
দেবপুত্র
দেভপুত্র শিশুদের উপর কেন্দ্রীভূত ইংরেজি এর একটি বাল্য পত্রিকা। এটা ভারত এর সর্বোচ্চ আক্রান্তের সংখ্যা পত্রিকা। এটা ইন্দোর থেকে প্রকাশিত। তার উদ্দেশ্য শিশুদের মধ্যে সৃজনশীলতা এবং মত প্রকাশের বিকাশ. দেভপুত্র, সম্পাদক জনাব কৃষ্ণ কুমার আষ্ঠানা। ব্যবস্থাপনা সম্পাদক জনাব বিকাশ ডেভ. সরস্বতী বাল কল্যাণ ন্যাম, ইন্দোর ম.প্র. তার প্রকাশক।
কেন্দ্রীয় প্রযুক্তিবিদ্যা প্রতিষ্ঠান, কোকড়াঝাড়
কেন্দ্রীয় প্রযুক্তিবিদ্যা প্রতিষ্ঠান(Central Institute of Technology) ভারতের আসামের কোকড়াঝাড় জেলায় অবস্থিত। এই সরকারি প্রকৌশল প্রতিষ্ঠানটি ২০০৬ সালে ভারত সরকার স্থাপন করে। এটি উত্তর-পূর্বাঞ্চল-এর আসামে অবস্থিত।
অবস্থান
এই প্রতিষ্ঠানটি কোকড়াঝাড়ের দেবরগাওঁ-তিনিআলী পথ এলাকার প্রায় ২০ একর ভূমি জুড়ে আছে। কোকড়াঝাড় রেলওয়ে স্টেশন থেকে এটি প্রায় ১০ কি.মি. দূরে অবস্থিত। রেলগাড়ীর দ্বারা এটি দিল্লী এবং কলকাতার সাথে সংযোজিত। কেন্দ্রীয় প্রযুক্তিবিদ্যা প্রতিষ্ঠান বড়োল্যান্ড বিশ্ববিদ্যালয়ের কাছেই অবস্থিত।
ইতিহাস
২০০৬ সাল ১৬ ডিসেম্বরে প্রতিষ্ঠানটি স্থাপিত হয়েছিল। ২০০৩ সাল ১০ ফেব্রুয়ারিতে ভারত সরকার, আসাম সরকার এবং বড়ো লিবারেশন টাইগারের মধ্যে নতুন দিল্লীতে স্বাক্ষরিত বড়োল্যান্ড টেরিটোরিয়াল কাউন্সিলের স্মারক পত্রের ফলশ্রুতিতে উক্ত প্রতিষ্ঠানটির জন্ম হয়েছিল। প্রতিষ্ঠানটি স্বায়ত্ত শাসিত ( Autonomous Institution) এবং এর প্রশাসনিক কাজ চালানোর জন্য বোর্ড অফ্ গভর্নর আছে।
মাছের ঝোল
মাছের ঝোল একটি ঐতিহ্যবাহী বাঙালি মসলাযুক্ত মাছ রান্নার পদ্ধতি।তবে ভারতের উড়িষ্যাতেও এ ধরনের পদ তৈরি করা হয়। অধিক মশলা দিয়ে রান্না করা এই তরকারী সাদা ভাতের সংগে পরিবেশন করা হয়। মাছের ঝোলে বিভিন্ন সবজি যোগ করা হয়। মানুষ বাংলার মানুষের কাছে মাছের ঝোল খুবই প্রিয়।
বাংলাদেশে প্রধানত ইলিশ, রুই, কাতলা, মাগুর, পাবদা, কই, টাকি ইত্যাদি মাছের ঝোল রান্না করা ছাড়াও অন্যান্য মাছের ঝোলও হয়।
ইছামতি নদী (মানিকগঞ্জ)
ইছামতি নদী বা ইছামতি নদী (মানিকগঞ্জ) হচ্ছে বাংলাদেশের মানিকগঞ্জ জেলার দৌলতপুর উপজেলায় অবস্থিত একটি নদী। নদীটির দৈর্ঘ্য ৫০ কিলোমিটার। ইছামতি নদীর গড় প্রস্থ ৭২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০৪।
প্রবাহ
ইছামতি নদীটি বাঘুটিয়া ইউনিয়ন, দৌলতপুর-এ প্রবহমান যমুনা নদী হতে উৎপত্তি উৎপত্তি লাভ করেছে এবং কিছুদুর অতিক্রম করে হরিরামপুরের পাশে পদ্মা নদীতে পতিত হয়েছে।
টালা জলবিদ্যুৎ কেন্দ্র
টালা জলবিদ্যুৎ কেন্দ্র বা টালা হাইড্রোইলেক্ট্রিক পাওয়ার স্টেশন (Tala Hydroelectric Power Station) হল ভুটানের চুখা জেলার ওয়াংচু নদীতে নির্মিত  জলবিদ্যুৎ কেন্দ্র।এই স্টেশনটি একটি ৯২ মিটার (৩০২ ফুট) লম্বা মাধ্যাকর্ষণ বাঁধ যার একটি বিদ্যুৎ স্টেশন (২৬ ° 50'২৬.৬৬" উত্তর ০৮৯ ° ৩৫'১২.৫৫" পূর্ব) যা ২২ কিলোমিটার (১৪ মাইল) লম্বা  সুড়ঙ্গ দিয়ে জলের প্রবাহ তৈরি করে বিদ্যুৎ উৎপাদন করে।ছয়টি ১৭০ মেগাওয়াট পেল্টন টারবাইন-জেনারেটর রয়েছে বিদ্যুৎ কেন্দ্রটিতে। বাঁধ এবং বিদ্যুৎ কেন্দ্রের মধ্যে ৮৬০ (২,৮২২ ফুট) মিটার উচ্চতার একটি জলবাহী মাথা পার্থক্য  দেয়।
প্রকল্পটি প্রারম্ভিক নির্মাণ ১৯৯৭ সালে শুরু হয় এবং ১৯৯৯ সাল পর্যন্ত প্রধান কাজ চলছিল। প্রথম জেনারেটর ৩১ জুলাই ২০০৬ তারিখে কমিশন করা হয় এবং ৩০ মার্চ ২০০৭ চালু হয়। প্রকল্প খরচ প্রায় $ ৯০০ মিলিয়ন এবং ভারত দ্বারা অনুদান ও ঋণের মাধ্যমে ৯% সুদের হারে অর্থায়ন করা হয়েছিল।তিনটি ৪৪০ কিলোবাইট ট্রান্সমিশন লাইনের মাধ্যমে বিদ্যুৎকেন্দ্রটি থেকে উৎপন্ন বিদ্যুৎ ভারতে রপ্তানি করা হয়।
বিদ্যুৎ কেন্দ্রটি দেশের বৃহত্তম জলবিদ্যুৎ প্রকল্প এবং ১৯৮৮ সালে চুখা প্রকল্প (৩৩৬ মেগাওয়াট), ২০০১ সালে কুরিখু (৬০ মেগাওয়াট) এবং ২০০৫ সালে বসুখো (৪০ মেগাওয়াট) প্রকল্পের পরে চতুর্থ প্রকল্প। বিদ্যুৎ রাজস্বের আয় কম হবে না বলে আশা করা হয়েছিল ।২০০৯ সালে বিদ্যুৎ রাজস্বের আয় হয় সরকারের সমগ্র রাজস্বের ৬০% এর চেয়েও বেশি। তবুও ভুটানদের মাত্র ৬৬% এবং তার গ্রামের ৩৯% বিদ্যুতায়িত হয়।
কোলার জেলা
কোলার জেলা, হলো দক্ষিণ ভারতে অবস্থিত কর্ণাটক রাজ্যের দক্ষিণ-পূর্ব দিকের একটি জেলা৷ এটি কর্ণাটকের চারটি প্রশাসনিক বিভাগের মধ্যে বেঙ্গালুরু বিভাগের অন্তর্গত৷ প্রশাসনিক জেলাসদরটি কোলার শহরে অবস্থিত৷ এই জেলাটি কর্ণাটকে অন্যতম প্রাচীন ও খ্যাতিসম্পন্ন জেলা৷ জেলাটির উত্তর-পশ্চিম দিকে রয়েছে চিকবল্লাপুর জেলা, পশ্চিম দিকে রয়েছে বেঙ্গালুরু গ্রামীণ জেলা, উত্তর ও পূর্ব দিকে রয়েছে অন্ধ্রপ্রদেশ রাজ্যের চিত্তুর জেলা এবং দক্ষিণ দিকে রয়েছে তামিলনাড়ু রাজ্যের কৃষ্ণগিরি জেলা৷
২০০৭ খ্রিস্টাব্দের ১০ই সেপ্টেম্বর পূর্বতন কোলার জেলা ভেঙে কোলার ও নতুন চিকবল্লাপুর জেলা গঠন করা হয়৷ এখানে কোলার স্বর্ণখনি থাকার দরুণ জেলাটি ভারতের "স্বর্ণভূমি" নামে অধিক পরিচিত৷
স্থানীয়রা অনুমান করে থাকেন কোলার স্বর্ণখনি অঞ্চলে স্বর্ণ ভাণ্ডার এখনো উপস্থিত এবং পার্শ্ববর্তী মুলবাগাল, কোলার, বঙ্গারপেট, মালুর, শ্রীনিবাসপুর তালুকগুলিতেও স্বর্ণভাণ্ডার রয়েছে৷ যদি এই তথ্য রাজ্য সরকার বা কেন্দ্র সরকার কেউই নিশ্চিত করতে পারেন নি৷
ইতিহাস
কোলার, জায়গাটির নাম বিভিন্ন শিলালিপি ও গ্রন্থে বিভিন্ন নাম পাওয়া যায় যেমন কোলাহল, কুবলাল, কোলাল তবে সর্বাধিক প্রচলিত নামটি হলো কোলাহলপুরা৷ কন্নড় ভাষায় কোলাহলপুরা শব্দটির অর্থ হলো হিংস্র শহর৷ এটি উত্তরের চালুক্য ও দক্ষিণের চোলদের মধ্যে হওয়া একাধিক যুদ্ধের সাক্ষ্যবহন করছে৷ ১০০৪ খ্রিস্টাব্দে চোলরা কোলার দখল করে ও ১১১৬ খ্রিস্টাব্দ অবধি শাসন করে৷ রাজা বিষ্ণুবর্ধন (১১০৮-১১৪২) চোলদের হাত থেকে গঙ্গাবতীকে মুক্ত করেন এবং তার জয় নিশ্চিত হলে বর্তমান কর্ণাটকের বেলুরুতে চেন্নাকেশব মন্দির নির্মাণ করান৷
ফ্রেড গুডউইল কোলারের ইতিহাস পুনরুদ্ধার করেছেন, বেঙ্গালুরুর ওয়েস্লীয় তামিল মিশন ও কোলার স্বর্ণখনির সুপারিন্টেণ্ডেণ্ট এই ব্যক্তির খোঁজ একাধিক জার্নালে প্রকাশিতও হয়েছে৷  বেঙ্গালুরুর থেকে প্রাচীন এই কোলারের ইতিহাস খ্রিস্টীয় দ্বিতীয় শতাব্দীর সমসাময়িক৷ পশ্চিম গঙ্গ রাজবংশের শাসকরা মহীশূর, কোয়েম্বাটুর, সালেম এবং তিরুবনন্তপুরমে নিজ সাম্রাজ্য বিস্তার করে কোলারে তার রাজ্যের রাজধানী স্থাপন করেন৷
জনশ্রুতি অনুযায়ী চোল সাম্রাজ্যের অধীনস্থ রাজা শ্রীধর কোরা (রাজত্ব ৯৭০–৯৮৮) দেবী রেণুকার প্রতি মন্দির নির্মাণ করান এবং কোলাহলপুরম শহরটির পত্তন ঘটান৷ বীর চোল, বিক্রম চোল এবং প্রথম রাজেন্দ্র চোল অবনি, মুলবাগিল, সিতিবেটা এবং বিভিন্ন স্থানে শিলালেখ সহ মন্দির নির্মাণ করেন৷ নথি অনুসারে কোলারের শাসক আদিত্য চোল (৮৭১-৯০৭), রাজারাজ চোল এবং প্রথম রাজেন্দ্র চোল প্রত্যেকেই কোলারকে নিকরিলী চোলমণ্ডলম এবং জয়ঙ্কোণ্ডম চোলমণ্ডলম বলে উল্লেখ করেছেন৷ কোলারাম্মা মন্দিরে প্রথম রাজেন্দ্র চোলের শিলা অনুশাসনও রয়েছে৷ চোল রাজাদের রাজত্বকালে এই অঞ্চলে একাধিক শিব মন্দির প্রতিষ্ঠা হয়, এগুলির মধ্যে সোমেশ্বর মন্দির, মারিকুপ্পমে অবস্থিত উদ্ধণ্ডেশ্বরী মন্দির, ঊরুগৌমপেটে অবস্থিত ঈশ্বরণ মন্দির এবং মাড়িবল গ্রামে অবস্থিত শিব মন্দির অন্যতম।
১১১৭ খ্রিস্টাব্দে কোলার হৈসল সাম্রাজ্যের অন্তর্ভুক্ত হয় এবং ১২৫৪ খ্রিস্টাব্দে এটি রাজা বীর সোমেশ্বর এর পুত্র রামনাথ এবং তার দুই পুত্রকে অর্পণ করা হয়। ১৩৩৬ খ্রিস্টাব্দে হৈসল সাম্রাজ্যের পতন ঘটে এবং কোলার অঞ্চল বিজয়নগর সাম্রাজ্যের অন্তর্ভুক্ত হয়। ১৬৬৪ খ্রিস্টাব্দ পর্যন্ত কোলার বিজয়নগর সাম্রাজ্যের অন্তর্ভুক্ত ছিল। এই সময়ে কোলারের সোমেশ্বর মন্দির প্রতিষ্ঠিত হয়।
খ্রিস্টীয় সপ্তদশ শতাব্দীতে প্রায় অর্ধ শতাব্দীর জন্য কোলার জায়গীর প্রথার মাধ্যমে মারাঠা সাম্রাজ্যের অন্তর্ভুক্ত ছিল। পরবর্তী ৭০ বছর এটি মুসলিম শাসনের অধীনস্থ হয়। ১৭২০ খ্রিস্টাব্দের পর থেকে কোলার কাডাপার নবাব এবং হায়দ্রাবাদের নিজাম দ্বারা শাসিত হতো। ১৭৬৮ থেকে ১৭৭০ খ্রিস্টাব্দ পর্যন্ত দুবছর এই অঞ্চলটি ব্রিটিশ সাম্রাজ্যের অন্তর্ভুক্ত হয়। ১৭৯১ খ্রিস্টাব্দ পর্যন্ত যথাক্রমে মারাঠা এবং হায়দার আলী পুনরায় এই অঞ্চলের অধিকার ফিরে পায়। ১৭৯১ খ্রিস্টাব্দে চার্লস কর্নওয়ালিস কোলার অধিগ্রহণ করেন এবং ১৭৯২ খ্রিস্টাব্দে শ্রীরঙ্গপত্তমের সন্ধি দ্বারা মহীশূর রাজ্যকে এটি ফেরত দেন।
কুলার অঞ্চলের অনুশাসন থেকে এই অঞ্চলে মহাবলী পল্লব এবং বৈদুম্বদের শাসনের কথার উল্লেখ পাওয়া যায়। বেঞ্জামিন লিউইস রাইস কুলার জেলা থেকে ১,৩৪৭ টি অনুশাসন উদ্ধার করেন, যা তিনি তাঁর এপিগ্রফিয়া কর্ণাটিকা বইটিতে মোট ১০ টি খণ্ডে লিপিবদ্ধ করেছেন। প্রাপ্ত এই অনুশাসন গুলির মধ্যে ৪২২ টি ছিল তামিল ভাষায়, ২১১ টি ছিল তেলুগু ভাষায় এবং ৭১৪ কি ছিল কন্নড় ভাষায়।
তালুক
কোলার জেলাতে মোট ছয়টি তালুক রয়েছে সেগুলি হল:
জনতত্ত্ব
২০১১ খ্রিস্টাব্দে ২০১১ ভারতের জনগণনা ভারতের জনগণনা অনুসারে কোলার জেলার মোট জনসংখ্যা ছিল ১৫,৩৬,৪০১ জন, —যা মোটামুটি ভাবে গ্যাবন রাষ্ট্রের বা আমেরিকা যুক্তরাষ্ট্রের হাওয়াই দ্বীপপুঞ্জের জনসংখ্যার সমতুল্য। ২০১১ খ্রিস্টাব্দে ভারতের মোট ৬৪০ টি জেলার মধ্যে জনসংখ্যার বিচারে এই জেলার স্থান ৩২৪তম। জেলাটির জনঘনত্ব । ২০০১ থেকে ২০১১ খ্রিস্টাব্দ অবধি এই জেলার জনসংখ্যা বৃদ্ধির হার ১১.০৪ শতাংশ। এখানে প্রতি হাজার পুরুষে নারীর সংখ্যা ৯৭৬ জন। জেলাটির সর্বমোট সাক্ষরতার হার ৭৪.৩৯ শতাংশ যেখানে পুরুষ সাক্ষরতার হার ৮১.৮১ শতাংশ এবং নারী সাক্ষরতার হার ৬৬.৮৪ শতাংশ। জেলাটির ৫১.৫ শতাংশ লোক কন্নড়ভাষী, ২২.৭ শতাংশ লোক তেলুগুভাষী, ১২.৯ শতাংশ লোক উর্দুভাষী, ১১ শতাংশ লোক তামিলভাষী। তপশিলি জাতি এবং তপশিলি উপজাতি সংখ্যা যথাক্রমে ৩০.৩ এবং ৫.১ শতাংশ।
আয়রন ম্যান (২০০৮-এর চলচ্চিত্র)
আয়রন ম্যান (Iron Man) হলো ২০০৮ সালে মুক্তিপ্রাপ্ত একটি আমেরিকান সুপারহিরো চলচ্চিত্র যা মার্ভেল কমিক্সের আয়রন ম্যান চরিত্রের উপর ভিত্তি করে নির্মিত। এটি মার্ভেল স্টুডিওস দ্বারা প্রযোজিত এবং প্যারামাউন্ট পিকচার্স দ্বারা পরিবেশিত। এটি ২০১০ সালের আয়রন ম্যান ২ এবং ২০১৬ সালের আয়রন ম্যান ৩ চলচ্চিত্রের প্রিক্যুয়েল এবং মার্ভেল সিনেম্যাটিক ইউনিভার্স (এমসিইউ)-এর প্রথম চলচ্চিত্র। চলচ্চিত্রটি জন ফাভরো দ্বারা পরিচালিত।
কাহিনী
স্টার্ক এবং ইয়িনসেন গোপনে একটি ছোট, শক্তিশালী বৈদ্যুতিক জেনারেটর তৈরি করে যাকে স্টার্কের ইলেক্ট্রোম্যাগনেটকে শক্তি দেওয়ার জন্য একটি আর্ক রিঅ্যাক্টর বলা হয় এবং তাদের পালাতে সাহায্য করার জন্য চালিত আর্মারের একটি প্রোটোটাইপ স্যুট । যদিও তারা স্যুটটি প্রায় সম্পূর্ণ হওয়ার জন্য লুকিয়ে রাখে, টেন রিংস তাদের জিম্মিদের উদ্দেশ্য আবিষ্কার করে এবং কর্মশালায় আক্রমণ করে। ইয়িনসেন তাদের বিচ্যুত করার জন্য নিজেকে উৎসর্গ করে যখন স্যুটটি শক্তিশালী হয়। সাঁজোয়া স্টার্ক মারা যাওয়া ইয়িনসেনকে খুঁজে বের করার জন্য গুহা থেকে বেরিয়ে আসার পথে যুদ্ধ করে, তারপর রাগে টেন রিংসের অস্ত্র পুড়িয়ে দেয় এবং উড়ে যায়, মরুভূমিতে বিধ্বস্ত হয় এবং স্যুটটি ধ্বংস করে। রোডস দ্বারা উদ্ধারের পর, স্টার্ক বাড়িতে ফিরে আসে এবং ঘোষণা করে যে তার কোম্পানি অস্ত্র তৈরি করা বন্ধ করবে। ওবাদিয়া স্ট্যান, তার বাবার পুরানো অংশীদার এবং কোম্পানির ম্যানেজার, স্টার্ককে পরামর্শ দেন যে এটি স্টার্ক ইন্ডাস্ট্রিজ এবং তার বাবার উত্তরাধিকারকে ধ্বংস করতে পারে। তার হোম ওয়ার্কশপে, স্টার্ক তার ইম্প্রোভাইজড আর্মার স্যুটের একটি মসৃণ, আরও শক্তিশালী সংস্করণ এবং সেইসাথে এটি এবং তার বুকের জন্য আরও শক্তিশালী আর্ক রিঅ্যাক্টর তৈরি করে। ব্যক্তিগত সহকারী পেপার পটস একটি ছোট কাচের শোকেসের ভিতরে আসল চুল্লিটি রাখে। যদিও স্টেন বিশদ বিবরণের জন্য অনুরোধ করে, সন্দেহজনক স্টার্ক তার কাজ নিজের কাছে রাখার সিদ্ধান্ত নেয়।
স্টার্ক ইন্ডাস্ট্রিজ দ্বারা আয়োজিত একটি দাতব্য অনুষ্ঠানে, রিপোর্টার ক্রিস্টিন এভারহার্ট স্টার্ককে জানান যে তার কোম্পানির অস্ত্র সম্প্রতি টেন রিং-এ বিতরণ করা হয়েছে এবং ইয়িনসেনের নিজ গ্রাম গুলমিরা আক্রমণ করার জন্য ব্যবহার করা হচ্ছে। স্টার্ক তার নতুন অস্ত্র নিয়ে আফগানিস্তানে উড়ে যায়, যেখানে সে গ্রামবাসীদের বাঁচায়। বাড়ি যাওয়ার সময়, স্টার্ক দুটি F-22 Raptors দ্বারা আক্রমণ করে । আক্রমণ শেষ করার প্রয়াসে তিনি ফোনে রোডসের কাছে তার গোপন পরিচয় প্রকাশ করেন। ইতিমধ্যে, টেন রিংগুলি স্টার্কের প্রোটোটাইপ স্যুটের টুকরোগুলি সংগ্রহ করে এবং স্টেনের সাথে দেখা করে, যিনি টেন রিংগুলিতে অস্ত্র পাচার করছেন এবং একটি অভ্যুত্থান ঘটিয়েছেন।স্টার্ককে হত্যা করার জন্য টেন রিং নিয়োগ করে স্টার্ক ইন্ডাস্ট্রিজের সিইও হিসাবে স্টার্ককে প্রতিস্থাপন করা। সে রাজাকে দমন করে এবং দলের বাকি সদস্যদের হত্যা করে। স্ট্যানের ধ্বংসাবশেষ থেকে একটি বিশাল নতুন স্যুট রিভার্স ইঞ্জিনিয়ার করা হয়েছে। তার কোম্পানির অবৈধ চালান ট্র্যাক করার জন্য, স্টার্ক তার ডাটাবেসে হ্যাক করতে পটস পাঠায়। তিনি আবিষ্কার করেন যে স্ট্যান স্টার্ককে হত্যা করার জন্য দশটি রিং ভাড়া করেছিল, কিন্তু দলটি প্রত্যাহার করে যখন তারা বুঝতে পেরেছিল যে তাদের কাছে স্টার্কের অস্ত্রের সরাসরি পথ রয়েছে। পটস স্টেনের কার্যকলাপ সম্পর্কে অবহিত করার জন্য একটি গোয়েন্দা সংস্থা শিল্ডের এজেন্ট ফিল কুলসনের সাথে দেখা করেন।
স্টেনের বিজ্ঞানীরা স্টার্কের মিনিয়েচারাইজড আর্ক রিঅ্যাক্টরের নকল করতে পারে না, তাই স্টেন স্টার্ককে তার বাড়িতে অ্যাম্বুশ করে এবং তার বুক থেকে চুরি করে। স্টার্ক মৃত্যুর আগে এটি প্রতিস্থাপন করার জন্য তার আসল চুল্লিতে যেতে পরিচালনা করে। পটস এবং বেশ কয়েকটি শিল্ড এজেন্ট স্টেনকে গ্রেপ্তার করার চেষ্টা করে, কিন্তু সে তার স্যুট পরে এবং তাদের আক্রমণ করে। স্টার্ক স্ট্যানের সাথে লড়াই করে কিন্তু তার স্যুটটি সম্পূর্ণ ক্ষমতায় চালানোর জন্য তার নতুন চুল্লি ছাড়াই অতুলনীয়। লড়াইটি স্টার্ক এবং স্টেনকে স্টার্ক ইন্ডাস্ট্রিজ বিল্ডিংয়ের শীর্ষে নিয়ে যায় এবং স্টার্ক পটসকে বিল্ডিংটিকে শক্তি প্রদানকারী বড় আর্ক রিঅ্যাক্টরকে ওভারলোড করার নির্দেশ দেয়। এটি একটি বিশাল বৈদ্যুতিক ঢেউ বের করে দেয় যার ফলে স্টেন এবং তার বর্ম বিস্ফোরিত চুল্লিতে পড়ে এবং তাকে হত্যা করে। পরের দিন, একটি প্রেস কনফারেন্সে, স্টার্ক প্রকাশ্যে সুপারহিরো হওয়ার কথা স্বীকার করেন প্রেস "আয়রন ম্যান" বলে অভিহিত করেছে।
ক্রেডিট-পরবর্তী একটি দৃশ্যে, SHIELD-এর পরিচালক নিক ফিউরি স্টার্কের বাড়িতে যান, তাকে বলেন যে আয়রন ম্যান "বিশ্বের একমাত্র সুপারহিরো" নন এবং ব্যাখ্যা করেন যে তিনি " অ্যাভেঞ্জার ইনিশিয়েটিভ " নিয়ে আলোচনা করতে চান।
স্টেমেটস
স্টেমেটস একটি সামাজিক উদ্যোগ যা বিজ্ঞান, প্রযুক্তি, প্রকৌশল এবং গণিতশাস্ত্রের(সংক্ষিপ্ত বিবরণ) মধ্যে ক্যারিয়ার অনুসরণ করার জন্য ৫-২২ বয়সের নারীদের উৎসাহ দেয়। স্টেমেটস প্যানেল ইভেন্ট, হ্যাক্যাথনস, ডিউচেজ ব্যাংক, আউটবক্স ইনকউটার এবং একটি অ্যাপ, ওটোথব, স্টো অ্যান্ড প্রারম্ভিকতাগুলিতে আগ্রহী মেয়েদের জন্য একটি অনলাইন প্ল্যাটফর্ম দ্বারা সমর্থিত স্টেমেট পরামর্শ প্রদানের জন্য চালানো হয়।
ইতিহাস
Stemettes was started in 2013 by British mathematics and computing child prodigy Anne-Marie Imafidon. In 2015, Jacquelyn Guderley became co-founder of Stemettes alongside Imafidon.
Stemettes has partnered with organisations including Deutsche Bank, Salesforce, Accenture, Bank of America Merrill Lynch, BP and Microsoft. The organisation is regularly called upon by the UK Government and European Commission to consult on matters related to women in STEM.
আউটবক্স ইনকিউবেটর
For six weeks from July–August 2015, Stemettes ran Outbox Incubator in London. This residential business incubator for girls with STEM start-ups became known as the “X-men house for girls”
In February 2016, the Outbox Incubator spin-off app, OtotheB, was officially launched. The app is an online platform for girls interested in STEM and entrepreneurship. The app has been well received by some STEM figures such as academic and campaigner Sue Black, who described the app as a “…fantastic new resource for young women interested in technology”.
পুরস্কার ও স্বীকৃতি
Stemettes was named as European Digital Impact Organisation of the Year in October 2014 by the Digital Leadership Institute.
সেকেন্দ্রাবাদ জংশন রেলওয়ে স্টেশন
সেকেন্দ্রাবাদ জংশন (স্টেশন কোড:এসসি ) হল একটি প্রধান আন্তঃনগর জংশন রেলওয়ে স্টেশন এবং হায়দ্রাবাদ শহুরে এলাকার একটি নিত্যযাত্রী রেলের কেন্দ্র। স্টেশনটি শহরের কেন্দ্রস্থলে ভারতীয় রেলের দক্ষিণ মধ্য রেল জোনে অবস্থিত। এটি ব্রিটিশ শাসনকালে হায়দ্রাবাদের নিজাম দ্বারা ১৮৭৪ সালে নির্মিত হয় এবং ১৯১৬ সালে কাচেগুদা রেলওয়ে স্টেশন চালু না হওয়া পর্যন্ত নিজাম গ্যারান্টিড স্টেট রেলওয়ের প্রধান স্টেশন ছিল। স্টেশনটি ভারতীয় রেল কর্তৃক ১৯৫১ সালে এনজিএসআর জাতীয়করণের সময় অধিগ্রহণ করা হয়েছিল। স্টেশনের প্রধান পোর্টিকো ও কনকোর্স নিজামেস্ক স্থাপত্য দ্বারা প্রভাবিত। স্টেশনটি একটি দুর্গের মতো, যা যমজ শহর হায়দ্রাবাদ ও সেকেন্দ্রাবাদের একটি পর্যটক আকর্ষণ।
এটি ভারতের সমস্ত অঞ্চলের সাথে রেলপথে সংযুক্ত। প্রতিদিন ২২৯ টি ট্রেনে প্রায় ১,৭০,০০০ জন যাত্রী স্টেশনে আসে (বা ছেড়ে যায়)। স্টেশনের প্রধান রেলপথ দুটি হল বিজয়ওয়াড়া-ওয়াদি রেলপথ (এসসিআর-এর প্রধান লাইন) ও সেকেন্দ্রাবাদ–মনমাদ রেলপথ। এটি দক্ষিণ মধ্য রেল জোনের সদর দফতর এবং এসসিআর-এর সেকেন্দ্রাবাদ বিভাগের সদর দফতর। স্টেশনটি টিকিট বুকিং, পার্সেল ও লাগেজ বুকিং এবং প্ল্যাটফর্ম ব্যবস্থাপনায় গুনমান ব্যবস্থাপনার জন্য আইএসও-৯০০০ সংশয় পত্র লাভ করেছে। ভারতীয় রেল উল্লম্ব সম্প্রসারণের উপর জোর দিয়ে একটি বিশ্বমানের স্টেশনে উন্নীত করার প্রস্তাব করেছে। এটি হায়দ্রাবাদ এমএমটিএস, তেলেঙ্গানা স্টেট রোড ট্রান্সপোর্ট কর্পোরেশন বাস ও হায়দ্রাবাদ মেট্রো দ্বারা যমজ শহরের প্রায় সমস্ত অংশের সাথে সংযুক্ত।
বক্ষ উন্মুক্ততা
বক্ষ উন্মুক্ততা (Toplessness) বলতে বিশেষত জনসম্মুখে বা কোনো দৃষ্টিগোচর মাধ্যমে নারীর কাঁধ থেকে কোমর বা নিতম্ব পর্যন্ত উন্মুক্ত থাকা, অথবা অন্তত স্তন, অ্যারিওলা, স্তনবৃন্তের উন্মুক্ত অবস্থাকে বোঝানো হয়। পুরুষের ক্ষেত্রেও বক্ষ উন্মুক্ততা একই সমার্থক নির্দেশ করে, যাকে ইংরেজি ভাষায় শার্টলেসনেস বলে।
পাশ্চাত্য সংস্কৃতিতে
ধড় বিবস্ত্রা বা ধড় নিরাভরণ (Toplessness) ওই অবস্থাকে বলা হয় যখন একজন নারী তার উর্ধাংশে কিছু না পরে বিবস্ত্র থাকার ফলে তার স্তন দৃষ্টিগোচর যায়।
প্রচলন
খৃস্টান মিশনারিদের আমেরিকায় আগমনের পূর্বে আমেরিকা, আফ্রিকা ও ইউরোপে বহুল পরিমাণে প্রচলিত ছিলো। তাছাড়া এশিয়ার বিভিন্ন অংশেও তা প্রচলিত ছিলো যা মুসলিম আক্রমণের ফলে বন্ধ হয়।
হিন্দু সংস্কৃতিতে
ভারতীয় সংস্কৃতিতেও স্তন নগ্ন রাখার প্রচলন গাঙ্গেয় অববাহিকা থেকে দাক্ষিণাত্য পর্যন্ত স্তন নগ্ন রাখতো এবং এখানেও মুসলিম আক্রমণেরর ফলে তা বন্ধ হয়।  অবশ্য মুসলমানদের ভারতে আগমনের পরেও কেরলা ও কর্ণাটকে এর প্রচলন ছিল।
অন্যান্য সংস্কৃতিতে
আধুনিকতা ও মুসলিম সংস্কৃতির প্রভাবের পূর্বে থাই নারীগনও তাদের স্তন সার্বজনিকভাবে উলঙ্গ রাখতো। লাওসে ও ১৮৫০ পর্যন্ত মহিলারা স্তন আবৃত করতেননা। ইন্দোনেশীয়ার বোর্নিয়ো, জাভাদ্বীপ, বালী ইত্যাদি অঞ্চলের নারীরাও সেখানে ইসলামএর আগমনেরর পূর্বে স্তন উলঙ্গ রাখতো কিন্তু যাদের স্তন ঝুলে যেতো বা খুব বড় স্তন থাকলে তারা তা ঢেকে রাখতো।
মধ্যপ্রাচ্যর দেশ আরব উপদ্বীপ, মিসর, মেসোপটেমীয় তেও সপ্তম শতাব্দীতে নগ্নতা চরমে ছিলো। যা হজরত মুহাম্মদ -এর সময়ে ইসলামীকরনের পর তা সম্পূর্ণ নিষিদ্ধ করা হয়। কিন্তু তিউনিশিয়া ও মিসরের সমুদ্র সৈকতে এখনও বিদেশি পর্যটকদের জন্যে তা বৈধ করা আছে।
বৈধতা
ডান|থাম্ব|240x240px|নারীরা পুরুষের সম মর্যাদা প্রাপ্ত হওয়ার জন্য নগ্নবক্ষা হয়ে থাকে। বর্তমানে অধিকাংশ দেশে সার্বজনিক স্থানে স্তন উলঙ্গীকরণ নিষিদ্ধ। তবে কিছু স্থানে তা বৈধ।
সামাজিক দৃষ্টিভঙ্গি
I
একটি প্রতিবাদের উপায় হিসেবে
নারীরা বিভিন্ন অন্যায়ের প্রতিবাদ করতেও উন্মুক্ত বক্ষা হয়ে থাকে।
নারীরা তাঁদের বক্ষ উন্মুক্ত করে যাতে পুরুষ আনন্দ পায় তাই।  ব্রাজিলের উৎসবে প্রায়ই উন্মুক্ত বক্ষের নারী দেখতে পাওয়া যায়।
গণমাধ্যম ও কলায়
থাম্ব|নারীরা প্রতিবাদ স্বরূপ বুক খুলে রেখেছে।
বিনোদন
ফরাসিরা ঐতিহ্যগতভাবে ১৯১০ এর পর থেকে সঙ্গীত থিয়েটার, চলচ্চিত্র, বিনোদন, নৃত্য এবং অভিনয় কলায় নগ্নতাকে ফুটিয়ে তুলেন। বক্ষ উন্মুক্ততার এই ধারা এখনো ফলিস বার্গেরে ও মাউলিন রাগেতে টিকে আছে। ১৯৬০ এর দশকে "দ্য লেডিবার্ড" এর ন্যায় কয়েকটি মহিলা দল (সান ফ্রান্সিসকোতে ও কোপেনহেগেনে) বক্ষ নিরাভরণ রেখে অনুষ্ঠান পালন করেন।
গণমাধ্যম ও আলোকচ্চিত্র
অনেক পশ্চিমা সংস্কৃতিতে, আজকের দিনে নারীর বক্ষ নিরাভরণ ছবি নিয়মিতই সাময়িকী ক্যালেণ্ডার এবং অন্যান্য ছাপা কাগজে প্রকাশিত হয়। কখনো কখনো স্তনকে বা স্তনবৃন্তকে (এরিওলা) হাত দিয়ে ঢেকে রাখার মাধ্যমে ("হ্যান্ডব্রা") বিভিন্ন ছবি প্রকাশিত হয়। ১৯৭০ সালে যুক্তরাজ্যের পত্রিকা দ্য সান এর মত মুলধারার ট্যাবলেট পত্রিকা তাদের ৩ নং পৃষ্ঠায় বিভিন্ন মডেলের ছবি প্রকাশ করতে থাকে। যা পেইজ থ্রি এর বালিকারা নামে বিখ্যাত। চাকচিক্যময় ছবি করার জন্য বক্ষ নিরাভরণ বিষয়টিকেও অনেক সময় ফুটিয়ে তুলা হত।
যদিও বক্ষ নিরাভরণ ছবির প্রভাব পশ্চিমা সাময়িকী ও চলচ্চিত্রগুলোতে বাড়ছে, তবুও ১৮ বছরের নিচে বক্ষ উন্মুক্ততা মডেলের আলোকচ্চিত্র বিতর্কিত। জক স্টার্জেস ও বিল হ্যানসন নামক আলোকচ্চিত্রী নিয়মিতভাবে উন্মুক্ত বক্ষের ও নগ্ন কিশোরীর চিত্রায়নের কাজ করেছেন। এসমস্ত কাজের জন্য আইনি ঝামেলায় জড়িয়ে গেছেন ও বিতর্কিত হয়েছেন।
ল্যাঞ্জা হরিয়াল
thumb|ল্যাঞ্জা হরিয়াল, নৈনিতাল, উত্তরাখণ্ড, ভারত ল্যাঞ্জা হরিয়াল (বৈজ্ঞানিক নাম: Treron apicauda), হরিকল বা শুধু হরিয়াল Columbidae (কলুম্বিডি) গোত্র বা পরিবারের অন্তর্গত Treron (ট্রেরন) গণের এক প্রজাতির মাঝারি আকারের সবুজ বৃক্ষচারী পাখি। ল্যাঞ্জা হরিয়ালের বৈজ্ঞানিক নামের অর্থ তীক্ষ্নলেজ হরিয়াল (গ্রিক: Treron = হরিয়াল; ল্যাটিন: apex = তীক্ষ্ন আগা, cauda = লেজ)। সারা পৃথিবীতে এক বিশাল এলাকা জুড়ে এদের আবাস, প্রায় ১৬ লাখ ৩০ হাজার বর্গ কিলোমিটার। বিগত কয়েক দশক ধরে এদের সংখ্যা কমেনি আবার বাড়েওনি, স্থিতিশীল রয়েছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত নয়।
বিস্তৃতি
ল্যাঞ্জা হরিয়াল দক্ষিণ ও দক্ষিণ-পূর্ব এশিয়ার আবাসিক পাখি। বাংলাদেশ, ভারত, নেপাল, ভুটান, মায়ানমার, থাইল্যান্ড, লাওস, ভিয়েতনাম, কম্বোডিয়া, ও চীন এই প্রজাতিটির মূল আবাসস্থল।
উপপ্রজাতি
ল্যাঞ্জা হরিয়ালের মোট তিনটি উপপ্রজাতি সনাক্ত করা সম্ভব হয়েছে। উপপ্রজাতিগুলো হচ্ছে:
বিবরণ
ল্যাঞ্জা হরিয়াল সবুজ বৃক্ষচারী পাখি। এর দর্শনীয় দীর্ঘ সূঁচালো লেজটি একে হরিয়ালজাতীয় অন্যসব পাখি থেকে আলাদা করেছে। এর দৈর্ঘ্য কমবেশি ৪২ সেন্টিমিটার, ডানা ১৭ সেন্টিমিটার, ঠোঁট ১.৫ সেন্টিমিটার, লেজ ২৪ সেন্টিমিটার ও পা ২.৪ সেন্টিমিটার। ওজন ২১৫ গ্রাম। পেটে ফুটফুটে সাদা দাগ দেখা যায়। লেজতল-ঢাকনি দারুচিনি বর্ণের। দেহতল পুরোপুরি হলদে-সবুজ বা টিয়া বর্ণের। চোখ লাল। ঠোঁটের উপরি অংশের সামনের সবুজে অর্ধ-ভাগসহ ঠোঁট নিকেল-নীল। পা ও পায়ের পাতা গাঢ় লাল। স্ত্রী ও পুরুষ পাখির দৈহিক গঠনে অল্পবিস্তর পার্থক্য রয়েছে। পুরুষ হরিয়ালের ঘাড়ের পেছনে গলাবন্ধ থাকে। গলাবন্ধের রঙ ধূসরাভ-জলপাই ও সবুজে মেশানো। বুকে ফিকে কমলার ছাপ রয়েছে। কাঁধ-ঢাকনির উপরিভাগ ও লেজের লম্বা কেন্দ্রীয় পালকে ধূসরাভ আভা থাকে। স্ত্রী হরিয়াল অনুজ্জ্বল। বুকে কমলার ছাপ নেই। লেজ খাটো ও গলাবন্ধ থাকেনা।
স্বভাব
ল্যাঞ্জা হরিয়াল উঁচু গাছ রয়েছে এমন চিরসবুজ বনে বিচরণ করে। দলবদ্ধ পাখি, সচরাচর ১০-৩০টির ঝাঁকে দেখা যায়। ভোরে দেহের পালক ফুলিয়ে প্রায়ই পাতাহীন গাছের মগডালে বসে এরা রোদ পোহায়। বনের উঁচু ফলদ গাছের মগডালে এরা খাবার খায়। খাদ্যতালিকায় রয়েছে কেবল ফল: বিশেষ করে বট, পাকুড়, ডুমুর ও অন্যান্য রসালো ফল। কেবল পানি পানের জন্য মাটিতে নামে। প্রজনন ঋতুতে এরা ডাকাডাকি শুরু করে। সুরেলা কণ্ঠে গান করে: কো-ক্লা-অই-অই-অইলি-ইলিও-ক্লা.....।
প্রজনন
এপ্রিল থেকে জুন মাস ল্যাঞ্জা হরিয়ালের প্রধান প্রজনন মৌসুম। কাঠি, মূল, পাতা ও শ্যাওলা দিয়ে বাসা করে। পত্রবহুল বনজ গাছ, ঝোপ বা বাঁশঝাড়ে ছোট করে বাসা বানায়। বাসা বানানো হলে ২টি ডিম পাড়ে। ডিমগুলো সাদা রঙের। ডিমের মাপ ৩.১ × ২.৩ সেন্টিমিটার।
স্বর্ণ মন্দির, শ্রীপুরাম
স্বর্ণ মন্দির, শ্রীপুরম ভারতের তামিলনাড়ুর রাজ্যের থিরুমালাইকোডি বা মালাইকোডি শহরের ভেলোর সবুজ পাহাড়ের পাদদেশে অবস্থিত। এটি তিরুপতি থেকে ১২০ কি.মি, চেন্নাই থেকে ১৪৫ কি.মি, পন্ডিচেরি থেকে ১৬০ কি.মি এবং বেঙ্গালুরু থেকে ২০০ কিলোমিটার দূরে অবস্থিত। মহা কুম্ভঅভিষেক বা মন্দিরের প্রধান দেবতা শ্রী লক্ষ্মী নারায়ণী বা দেবী মহা লক্ষ্মী কে ২৪ আগস্ট ২০০৭ সালে প্রতিষ্ঠা করা হয়েছিল। এই মন্দিরের প্রতিষ্ঠাতা হল শ্রী শক্তি আম্মা। এখানে সকল ভক্তদের স্বাগত জানানো হয়।
পটভূমিঃ
'শ্রীপুরম'-এর প্রধান বৈশিষ্ট্য হ'ল লক্ষ্মী নারায়ণী মন্দির, যার অপরনাম এবং অর্ধ মণ্ডপম স্বর্ণ মন্দির, দেবতা শ্রী লক্ষ্মী নারায়ণীর ( বিষ্ণু নারায়ণের স্ত্রী) আবাসস্থল। মন্দিরটি ১০০ একর জমিতে অবস্থিত এবং ভেলোর-ভিত্তিক দাতব্য ট্রাস্ট, শ্রী নারায়ণী পিদম দ্বারা নির্মিত হয়েছে, যার আধ্যাত্মিক নেতা শ্রী শক্তি আম্মা 'নারায়ণী আম্মা' নামে পরিচিত, মন্দিরের নেতৃত্বে রয়েছে।
মন্দিরের নকশা
মন্দিরের স্বর্ণ আবরণ সঙ্গে, স্বর্ণ ব্যবহার করে মন্দির শিল্প বিশেষজ্ঞ কলাকুশলীদের দ্বারা জটিল কাজ করা হয়েছে। প্রতিটি বিবরণ অযান্ত্রিকভাবে তৈরি করা হয়েছে, যার মধ্যে রয়েছে সোনার দণ্ডকে সোনার ফয়েলে রূপান্তর করা এবং তারপর তামার উপর ফয়েল মাউন্ট করা। ৯ স্তর থেকে ১০ স্তর পর্যন্ত সোনার ফয়েল তামার প্লেটে মাউন্ট করা হয়েছে। মন্দির শিল্পের প্রতিটি বিবরণ বেদ থেকে তাৎপর্য আছে।
শ্রীপুরমের নকশায় একটি তারা আকৃতির পথ (শ্রী চক্র) রয়েছে, যা সবুজ প্রাকৃতিক দৃশ্যের মাঝখানে অবস্থিত, যার দৈর্ঘ্য ১.৮ কিলোমিটারেরও বেশি। যখন কেউ এই 'স্টারপাথ' দিয়ে হেঁটে মাঝখানে মন্দিরে পৌঁছান, তখন তিনি বিভিন্ন আধ্যাত্মিক বার্তাও পড়তে পারেন - যেমন মানুষের জন্মের উপহার, এবং আধ্যাত্মিকতার মূল্য -- পথে।
হাসপাতাল(নারায়ণী)
শ্রী নারায়ণী হাসপাতাল ও গবেষণা কেন্দ্রটি তিরপুরম মন্দির কমপ্লেক্সের নিকটে অবস্থিত একটি সাধারণ হাসপাতাল এবং এটি 'শ্রী নারায়ণী পিডাম' চ্যারিটেবল ট্রাস্ট দ্বারাও পরিচালিত হয়।
বিংশ-শতাব্দীর দর্শন
বিংশ শতাব্দীর দর্শনে যৌক্তিক ইতিবাদ, বিশ্লেষণী দর্শন, প্রপঞ্চবাদ, অস্তিত্ববাদ এবং উত্তরণির্মানবাদ ইত্যাদি নতুন দার্শনিক সম্প্রদায়ের উন্নয়ন দেখা যায়। দর্শনের যুগ অনুযায়ী, এটি সাধারণত সমকালীন দর্শনের সাথে সম্পৃক্ত (পরবর্তীতে আধুনিক দর্শন, যা দেকার্তের সময় থেকে বিংশ শতক পর্যন্ত বিস্তৃত)।
বিশ্লেষণী দর্শন
বিশ্লেষণী দর্শন ভাষাদর্শনের আওতাভুক্ত দার্শনিক আন্দোলন রূপে চিহ্নিত। দর্শনে গতানুগতিক এবং পরখবিহীন ভাষাপ্রয়োগের বিরুদ্ধে গত শতাব্দির মধ্যভাগে এ-আন্দোলনস্বভাবি দর্শনের জন্ম। এ-আন্দোলনের ছোঁয়া বাংলাদেশে তখন পড়েনি। অবশ্য বর্তমানে এর আবেগ-অনুভূতিকে নিয়ে কেউ কেউ দর্শনচর্চায় নিমগ্ন রয়েছেন।
যৌক্তিক ইতিবাদ
যৌক্তিক ইতিবাদ মূলত ভিয়েনা চক্র প্রদত্ত কতগুলো দার্শনিক চিন্তার সামগ্রিক রূপ। ভিয়েনা বিশ্ববিদ্যালয়ের দর্শন ও বিজ্ঞানের কয়েকজন শিক্ষক এ-চিন্তাধারার বাহক ও ধারক। এ-দর্শন একদিকে যুক্তিধর্মী, অন্যদিকে বিজ্ঞানভাবাপন্ন। এ-দর্শনের দার্শনিকরা ভাষার যৌক্তিক বিশ্লেষণ ও অর্থ পরিষ্করণে আগ্রহী। তারা বিজ্ঞানের বাক্যগুলোকে বিশ্লেষণ, শ্রেণিকরণ এবং সম্পর্ক নির্ণয়নের ব্যবস্থা করেন এবং এজন্য তারা দর্শনকে বিজ্ঞানের উপর প্রতিষ্ঠিত করেন।
অস্তিত্ববাদ
এটি বিংশ শতাব্দীর একটি শীর্ষ স্থানীয় মতবাদ। এই মতবাদটি মানুষের মুখে মুখে ঘুরে বেড়ায়। অস্তিত্ত্ববাদের কথা, নীতিমালা মানুষের কাছে একটা সময়ে কর্তব্য হিসেবে গৃহীত হয়েছে, বিশেষ করে সাধারণ মানুষের কাছে। যেখানে উনিশ শতকের জীবন দর্শন অভিজাত শ্রেণীর জন্যই শুধুমাত্র সীমাবদ্ধ ছিলো। এই অভিজ্ঞতাবাদ এককথায় সাধারণ মানুষের অস্তিত্বকে স্বীকার করেছে। এ মতবাদ তাত্ত্বিক বিষয়ের বিপরীতে জাগতিক বিষয় সম্বন্ধে আলোচনা করে। এ দর্শন তৈরি হবার পিছনে কিছু পূর্ব শর্তের প্রয়োজন হয়। এ পূর্বশর্তগুলো আমেরিকা ইংল্যান্ড ও মতো পুজিবাদী দেশগুলোতে তৈরি হয়নি বা ব্যবহার হয়নি।
বহিঃসংযোগ
20th-century philosophy
বাজালিয়া ইউনিয়ন
বাজালিয়া বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
আয়তন
বাজালিয়া ইউনিয়নের আয়তন ৪৮৬৮ একর (১৯.৭০ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী বাজালিয়া ইউনিয়নের লোকসংখ্যা ২৮,৭০৪ জন। এর মধ্যে পুরুষ ১৪,০৮৩ জন এবং মহিলা ১৪,৬২১ জন।
ইতিহাস
ব্রিটিশ শাসনামলের আনুমানিক ১৯৪৩ সালে প্রথম উত্তর বাজালিয়া, দক্ষিণ বাজালিয়া, বড়দুয়ারা ও মাহালিয়া এই ৪টি গ্রাম নিয়ে বাজালিয়া ইউনিয়ন গঠিত হয়। ঐ সময়ে ইউনিয়ন চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদ কে ইউনিয়ন চেয়ারম্যান পদবী ঘোষণা করা হয়।
শিক্ষা ব্যবস্থা
বাজালিয়া ইউনিয়নের সাক্ষরতার হার ৪৬.০৭%। এ ইউনিয়নে ১টি কলেজ, ৩টি মাদ্রাসা, ১টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
যোগাযোগ ব্যবস্থা
বাজালিয়া ইউনিয়নে যোগাযোগের প্রধান সড়ক চট্টগ্রাম-বান্দরবান মহাসড়ক। সব ধরনের যানবাহনে যোগাযোগ করা যায়।
ধর্মীয় উপাসনালয়
বাজালিয়া ইউনিয়নে ২৪টি মসজিদ, ৬টি ঈদগাহ, ৭টি মন্দির ও ৩টি বিহার রয়েছে।
মৈহার
মাইহার (Maihar) ভারতের মধ্য প্রদেশ রাজ্যের সাতনা জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৬৭ মিটার (১২০৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মাইহার শহরের জনসংখ্যা হল ৩৪,৩৪৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে মাইহার এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
এলিস পল
থাম্ব|এলিস পল ১৯১৮ সালে
এলিস স্টোকস পল (১১ই জানুয়ারি, ১৮৮৫ - ৯ই জুলাই, ১৯৭৭) একজন আমেরিকান কোয়েকার, ভুক্তভোগী, নারীবাদী ও নারী অধিকার কর্মী, এবং ভোটের অধিকারে লিঙ্গ বৈষম্য নিষিদ্ধ করে মার্কিন সংবিধানের উনিশতম সংশোধনের জন্য প্রচারাভিযানের অন্যতম প্রধান নেতা ও কৌশলবিদ ছিলেন। তিনি লুসি বার্নস ও অন্যান্যদের সাথে শুরু করেন মহিলা ভোটাধিকার মিছিল ও সাইলেন্ট সেন্টিনেলসের মতো কৌশলগত ঘটনাগুলি, যা ১৯২০ সালে সংশোধনী পাসের সফল অভিযানের অংশ ছিল।
তিনি প্রায়ই তার অ্যাক্টিভিজমের জন্য পুলিশের বর্বরতা এবং অন্যান্য শারীরিক নির্যাতনের শিকার হন, সর্বদা অহিংসা ও সাহসের সাথে সাড়া দেন। ১৯১৭ সালে হোয়াইট হাউসের সামনে নীরব সেন্টিনেলস বিক্ষোভে অংশ নেওয়ার জন্য তাকে ভয়াবহ পরিস্থিতিতে কারাগারে পাঠানো হয়েছিল, কারণ ইংল্যান্ডে মহিলাদের ভোট সুরক্ষিত করার প্রচেষ্টার সময় তিনি কয়েকবার ছিলেন।
তিনি ১৯২০ সালের পরে জাতীয় মহিলা দলের নেতা হিসাবে অর্ধ শতাব্দী কাটিয়েছিলেন, যা নারীদের জন্য সাংবিধানিক সমতা নিশ্চিত করার জন্য এলিস ও ক্রিস্টাল ইস্টম্যানের লেখা সমান অধিকার সংশোধনের জন্য লড়াই ছিল। তিনি ১৯৬৪ সালের নাগরিক অধিকার আইন দ্বারা বৈষম্যের বিরুদ্ধে সুরক্ষিত একটি গোষ্ঠী হিসেবে আইনী পণ্ডিত পাউলি মুরের সাথে মহিলাদের অন্তর্ভুক্ত করে একটি বড় ডিগ্রী সাফল্য অর্জন করেন।
ব্রিটিশ মহিলার ভোটাধিকার প্রাথমিক কাজ
তিন ১৯০৭ সালে পেনসিলভেনিয়া বিশ্ববিদ্যালয়ে স্নাতকোত্তর ডিগ্রী শেষ করার পর ইংল্যান্ডে চলে যান, যেখানে তিনি অবশেষে ব্রিটিশ মহিলাদের ভোটাধিকার আন্দোলনের সাথে গভীরভাবে জড়িত হন, নিয়মিতভাবে মহিলা সামাজিক ও রাজনৈতিক ইউনিয়ন (ডব্লিউএসপিইউ) এর বিক্ষোভ ও মিছিলে অংশগ্রহণ করেন। বার্মিংহাম বিশ্ববিদ্যালয়ে ক্রিস্টাবেল পানখুর্স্টকে কথা বলার "রূপান্তর অভিজ্ঞতা" পাওয়ার পর, পল আন্দোলনের প্রতি আকৃষ্ট হয়ে পড়েন। তিনি প্রথমে রাস্তার মোড়ে একটি সাফ্রাজিস্ট ম্যাগাজিন বিক্রি করে আন্দোলনে জড়িত হয়েছিলেন। এটি ভুক্তভোগীদের প্রতি শত্রুতা বিবেচনা করে একটি বিশেষভাবে কঠিন কাজ ছিল এবং আন্দোলনে জড়িত মহিলাদের যে নির্যাতনের মুখোমুখি হয়েছিল তার প্রতি তার  দৃষ্টি নিবদ্ধ হয়। এই অভিজ্ঞতাগুলি, অধ্যাপক বিট্রিস ওয়েবের শিক্ষার সাথে মিলিত হয়ে তিনি বিশ্বাস করতে শুরু করেন যে সামাজিক কাজ এবং দাতব্যতা সমাজে প্রয়োজনীয় সামাজিক পরিবর্তন আনতে পারে না: এটি কেবল মহিলাদের সমান আইনি মর্যাদার মাধ্যমে সম্পন্ন করা যেতে পারে।
নিনজা
থাম্ব|নিনজা দিবস উদযাপন যা প্রতি বছর করা হয় প্রাচীন জাপানে বিভিন্ন শক্তিশালী সম্প্রদায়দের যুদ্ধে অংশগ্রহণ করার ঘটনা রয়েছে। যুদ্ধ করার জন্য তারা দিনের বেলা, যুদ্ধময়দান অথবা কোন খোলা জায়গা বেছে নিত।
কিন্তু এই সূর্যালোকের আড়ালেও, অন্ধকার জগতে আরো এক সম্প্রদায়ের অস্তিত্ব ছিল, যারা কিনা তাদের প্রশিক্ষণকে এক অন্য মাত্রায় নিয়ে গিয়েছিল। এই প্রচুর দক্ষতাপূর্ণ গোপন সৈন্যদের "নিনজা" অথবা "শিনোবি" (Shinobi) বলা হয়ে থাকে, যার অর্থ হচ্ছে "এমন একজন, যে কিনা লুকিয়ে থাকে"।
আইলাকুন্ডি
আইলাকুন্ডি হল ভারতের পশ্চিমবঙ্গ রাজ্যের বাঁকুড়া জেলার সদর মহকুমার অন্তর্গত বাঁকুড়া ১ সমষ্টি উন্নয়ন ব্লকে অবস্থিত একটি গ্রাম।
নিনজা
কিন্তু, ১২শ শতাব্দী'তে নিনজা বলতে গুপ্তচর'কে বোঝানো হত, যারা কিনা বিভিন্ন জায়গায় সাধারণ মানুষের বেশে গোপন ও গুরুত্বপূর্ণ তথ্য জানার চেষ্টা করত। তারা প্রায়ই কামার, পোশাক বিক্রেতা, কারিগর অথবা সন্ন্যাসীর রূপ নিয়ে থাকত। এদের অনেকেই এই কাজে এতটাই দক্ষ হয়ে উঠেছিল যে তারা অনেক বছর অথবা তাদের পুরো জীবনটাই গুপ্তচর হয়ে কাটিয়েছে অথচ আশেপাশের মানুষ সেটি জানতেও পারেনি।
একসময় জাপানে ষড়যন্ত্র বাড়তে থাকলে, ধীরে ধীরে নিনজা'র চাহিদাও বাড়তে থাকে এবং সেই সাথে আত্মরক্ষা এবং আক্রমণে নিনজারা অনুশীলন করা শুরু করে। তারা বিভিন্ন প্রকার মার্শাল আর্টস-এ বিশেষজ্ঞ হয়ে উঠে।
আইলাকুন্ডি
জনপরিসংখ্যান
২০১১ সালের জনগণনা অনুযায়ী, আইলাকুন্ডি গ্রামের জনসংখ্যা ১,২০৭। এর মধ্যে ৬১৭ জন পুরুষ ও ৫৯০ জন নারী।
নিনজা
তারা জুডো, জুজিস্টু, আকিদো, কারাতে এবং কুংফু'র সংমিশ্রণে 'তাইজুতসু' (Taijutsu) নামক একটি আর্টস তৈরী করে। এই আর্ট'সের উদ্দেশ্য হচ্ছে প্রতিদ্বন্দ্বীকে যত তাড়াতাড়ি সম্ভব মারাত্মকভাবে আহত করে লড়াই থেকে সড়িয়ে ফেলা। কিন্তু এসবই নিনজা'দের জন্য যথেষ্ট ছিল না। তাই তারা বিভিন্ন ধরনের অস্ত্রেও পারদর্শী হতে লাগল।
এইজন্যে, জাপানে বিভিন্ন দুর্গ (Castle) এবং অন্যান্য গুরুত্বপূর্ণ জায়গা খুবি দক্ষ সামুরাই দিয়ে পাহাড়া দেওয়ানো হত। ফলে গুপ্তচরের কাজটি অনেকটাই কঠিন হয়ে যায় এবং অনেকসময় নিনজা'রা ধরা পড়ে গেলে তাদের মেরে ফেলা হত।
নিনজাদের প্রশিক্ষণ শুরু হয় একেবারে ছোটবেলা থেকেই। বিভিন্ন ভাবে তাদের প্রশিক্ষিত করা হয়, একজন দক্ষতাসম্পন্ন নিনজা হওয়ার জন্য। এমনকি অনেক কঠিন পরিস্থিতিতে (পরিবেশে) টিকে থাকার জন্যও নিনজাদের প্রশিক্ষণ রয়েছে।
কীভাবে দ্রুত গাছে বা দেওয়াল বেয়ে উঠতে হয়, কীভাবে ক্ষুধা ও ঘুম থেকে বিরত থাকা যায়, নিঃশব্দে হাটাচলা করা, পানির নিচে অনেকক্ষণ থাকা, ইত্যাদি বিষয়ও আয়ত্ত করতে হয়।
নিনজাদের নিজস্ব আচার-আচরণের একটি ঐতিহ্য ছিল। যা দিয়ে তারা জীবন ও মৃত্যুর সম্মুখীন হত। আর এই আচার-আচরণের সম্পর্কে নিনজাদের "বানসেনসুকাই" (BanSenShukai) নামক একটি ডক্যুমেন্ট বা স্ক্রল ছিল।
এছাড়াও, নিনজাদের মধ্যে প্রকৃতির উপাদানগুলোকে ইঙ্গিত করার একটি মাধ্যম আছে। যা দিয়ে নিনজারা আগুন, বরফ, পানি, মাটি, বজ্রপাত, বাতাস ইত্যাদি উপাদানকে ইশারা করত, এবং এটি "কুজি-কিরি" (Kuji-Kiri) নামে পরিচিত। আর এই সবই নিনজাদের আত্মবিশ্বাস ও শত্রুদের বিভ্রান্ত করতে সাহায্য করত।
নিনজা'দের অস্ত্রের বেশিরভাগই ঘরে বা ছোট জায়গায় (রুম বা করিডর) ব্যবহার করা হত।
সুরিকান এবং কুনাই (Shurikan & Kunai)
শুরিকান স্টার আকৃতির ব্লেড, এবং কুনাই একধরনের জাপানিজ ছুরি। কিন্তু নিনজারা এটি মেরে ফেলার জন্য নয়, বরং শত্রুকে মারামারি থেকে বিরত রাখার জন্য অথবা সাবধান করে দেওয়ার জন্য ছুড়ে দিত।
কিন্তু অনেকসময় আত্মরক্ষার জন্য তারা এটি শত্রুর শরীরে আঘাত করত। এমনকি কখনো কখনো এসব অস্ত্রে বিষ মেশানোর ঘটনাও রয়েছে।
মাকাবিশি (Makabishi)
এটি ছোট লোহার কাটা বলা যেতে পারে। সামুরাইরা যখন নিনজাদের তাড়া করত, তখন এই অস্ত্র বেশ কাজে দিত। বিশেষ করে অন্ধকারে এটি তেমন দৃশ্যমান হত না, তাই একবার পায়ে লাগলে এটি মারাত্মকভাবে আহত করতে সক্ষম।
টেকো-কাগি (Tekko-Kagi)
মুখোমুখি আক্রমণে টেকো-কাগি বেশ কাজের ছিল। এর লোহার নখগুলো হালকা আঁচড়েই জখম করতে পারত।
কুসারিগামা (Kusarigama)
একটি কাস্তে'র সাথে শেকল যুক্ত করে, শেষ প্রান্তে ছোট করে লোহা অথবা পাথরের একটি ভর দেওয়া হয়। এটি ব্যবহার করা অনেকটাই কঠিন। তবে সঠিকভাবে ব্যবহার করতে পারলে, এর থেকে অনেক ভাল ফলাফল পাওয়া সম্ভব। বিশেষ করে শেকলের একটি কৌশল আছে, যা দিয়ে প্রতিদ্বন্দ্বীকে সহজেই আহত করা যায়।
বলতে গেলে বেশিরভাগ নিনজারাই লাকি'জ এশেজ অথবা কাটানা সোর্ড (তরবারি) পছন্দ করে। এগুলো প্রচুর ধারালো ছিল এবং নিনজারা যথাসময়ে তা ব্যবহার করত।
এছাড়াও নিনজারা বিশেষ ধরনের বোম দিয়ে ধোয়া তৈরী করে শত্রুদের থেকে পালিয়ে আসতে পারত।
১৪শ শতাব্দীতে নিনজারা একটি গুরুতর হুমকি হিসাবে আবির্ভূত হয়েছিল। তখন তাদের অর্থের বিনিময়ে ভাড়া করা যেত। তারা তখন অনেক সামুরাই, জ্ঞানী ব্যক্তি ও সাধারণ মানুষকে হত্যা করেছিল।
অনেকসময় তারা দুর্গের বাহির থেকে আচমকা আক্রমণ করত অথবা লুকিয়ে ভেতরে গিয়ে খাবারে বিষ অথবা ঔষধ মিশিয়ে দিয়ে আসত।
জাপানে মেয়ে নিনজাদেরও অবস্থান ছিল, এবং তাদের "কুনোইচি" (Kunoichi) বলা হত। তারা গৃহিণী, অথবা অন্যান্য বেশে দুর্গে প্রবেশ করে তাদের লক্ষ্যের খুব কাছাকাছি চলে যেত।
১৬শ শতাব্দীতে নিনজা পরিবাররা বিভিন্ন বংশে বিভক্ত হয়া শুরু করে। তবে সবথেকে শক্তিশালী বংশের মধ্যে ছিল "ইগা-রিয়্যু" এবং "কোগা-রিয়্যু"।
ইগা নিনজাদের প্রদেশ একটি পাহাড়ে ঘেরা গ্রামে অবস্থিত হয়, এবং অন্যদিকে কোগা নিনজাদের বাসস্থান হয় নদীর অথবা ঝর্ণার পাশে। বিভিন্ন অঞ্চলভেদে নিনজাদের অবস্থান, এই দুই নিনজা পরিবারকে নিজস্ব একটি পদ্ধতি তৈরী করতে শেখায়।
আর এভাবেই কিছু নিনজারা তাদের দক্ষতা ও পদ্ধতি দিয়ে ঐতিহাসিক যোদ্ধা হয়ে উঠে। যার মধ্যে একজন হচ্ছে "হাতোরি হানজো" (Hattori Hanzo)
তার জন্ম হয় ইগা গ্রামে এবং তাদের ঐতিহ্য অনুযায়ী তাকে ছোটবেলা থেকেই নিনজা প্রশিক্ষণ দেওয়া হয়। মাত্র ১৬ বছর বয়সে তিনি একজন সামুরাই হিসেবে স্বীকৃতি পান। তিনি স্পিয়ার অথবা বর্শা'তে খুব দক্ষতা অর্জন করেছিলেন। যুদ্ধময়দানে তার সাহসিকতা ও বর্বরতা তাকে জাপানের ইতিহাসে অমর করে রাখে।
নিনজা হাতোরি'র সবথেকে বড় অবদান ছিল - একবার তিনি একটি ক্যাসেল থেকে একজন মহিলা ও তার সন্তানকে খুবি সাহসিকতার সাথে শত্রুপক্ষের থেকে উদ্ধার করেছিলেন।
প্রাচীন জাপানের ঐতিহ্যের অন্যতম জৌলুশ ছিল এই নিনজারা। ইতিহাসে নিনজাদের আলাদা সম্মানের চোখে দেখা হত। জাপানে বহু গল্প, কমিক, কার্টুন, বই, সিনেমা, গেম তৈরি হয়েছে এই নিনজাদের উপর ভিত্তি করে। নিনজাদের ব্যাপারে বহির্বিশ্বের আগ্রহ এখনও কমে যায় নি। আজও পর্যটকরা জাপানে গেলে তাদের অন্যতম আগ্রহের বিষয় থাকে নিনজাদের পার্ফরমেন্স দেখা।
আজ এই যুগে সবথেকে পুরোনো গোষ্ঠীর একজন নিনজা হলেন "কাওয়াকামি জিনিচি" (Kawakami Jinichi)। বলা হয়ে থাকে যে তিনিই জাপানের শেষ নিনজা এবং এটা আসলেই সত্য!
(তার বয়স বর্তমানে ৭০+)
সংজ্ঞা
নিনজা হলো ১৪তম শতাব্দীর জাপানিদের একটি শ্রেণী যারা মার্শাল আর্টে প্রশিক্ষিত ছিল এবং তাদের গুপ্তচরবৃত্তির জন্য এবং হত্যার জন্য ভাড়া করা হয়েছিল। নিনজা শব্দটি বিশ্বের কাছে  জাপানের চিত্র তুলে ধরে। নিনজারা বায়ু কাটা,আক্রমণ, কোনও চিহ্ন ছাড়াই অদৃশ্য হয়ে গেছে বলে মনে হচ্ছে। জাপানের ইতিহাসের সামন্তকালীন সময়ে গৃহযুদ্ধ শুরু হয়েছিল। এই সময়ে, নিনজা মূলত গুপ্তচরবৃত্তি এবং স্টিলথের এজেন্ট ছিল, যারা তাদের শত্রুদের ক্রিয়াকলাপ সম্পর্কে  তথ্য জানার জন্য যুদ্ধকারী পক্ষ থেকে তাদের ভাড়া করা হয়েছিল।
সুলজ্জা ফিরোদিয়া মোটওয়ানী
সুলজ্জা ফিরোদিয়া মোটওয়ানী (জন্ম: ২৬শে আগস্ট ১৯৭০) হলেন একজন ভারতীয় উদ্যোক্তা এবং সমাজসেবী। তিনি বর্তমানে কাইনেটিক ইঞ্জিনিয়ারিং লিমিটেডের ভাইস চেয়ারপারসন এবং কাইনেটিক গ্রিন এনার্জি অ্যান্ড পাওয়ার সলিউশন লিমিটেডের প্রতিষ্ঠাতা ও সিইও। দ্য কাইনেটিক গ্রুপ-টি তার মেয়াদে অসাধারণ প্রসার লাভ করেছে। নিছক মোপেড প্রস্তুতকারক হিসাবে শুরু করলেও এটি বর্তমানে মোপেড, মোটরযুক্ত স্কুটার থেকে শুরু করে মোটরসাইকেল পর্যন্ত সমস্ত দুই চাকার গাড়ি সরবরাহ করে থাকে। তিনি সম্প্রতি গ্রুপ কার্যক্রমগুলো স্বয়ংচালিত সিস্টেম এবং সবুজ শক্তিতে প্রসারিত করতে পুনর্গঠন করেছেন। সর্বাধিক উল্লেখযোগ্যভাবে, তিনি কাইনেটিক গ্রিন এনার্জি এবং পাওয়ার সলিউশন নামে একটি সংস্থা প্রতিষ্ঠা করেছেন, যার লক্ষ্য হ'ল সবুজ গতিশীলতা এবং বৈদ্যুতিক যানবাহনে বিশেষজ্ঞ হওয়া এবং বৈদ্যুতিন অটো, বাগি এবং ছোট বৈদ্যুতিন ট্যাক্সি চালু করার মাধ্যমে এই প্রযুক্তি জনগণের কাছে পৌঁছে দেওয়া।
প্রারম্ভিক জীবন
সুলজ্জা ফিরোদিয়া ১৯৭০ সালের ২৬শে আগস্ট তারিখে জন্মগ্রহণ করেছেন। তিনি ১৯৯০ সালে পুনে বিশ্ববিদ্যালয়ের বৃহন্ মহারাষ্ট্র মহাবিদ্যালয় কলেজ অফ কমার্স থেকে বাণিজ্য বিষয়ে স্নাতক শেষ করেছেন। তিনি পিটসবার্গের কার্নেগি মেলন বিশ্ববিদ্যালয় থেকে এমবিএর ধারণ করেছেন। তিনি প্রয়াত শ্রী এইচকে ফিরোদিয়ার নাতনী, যিনি কাইনেটিক ইঞ্জিনিয়ারিংয়ের প্রতিষ্ঠাতা এবং ফিরোদিয়া গ্রুপের প্রতিষ্ঠাতা ও বর্তমান চেয়ারম্যান পদ্মশ্রী অরুণ ফিরোদিয়ার মেয়ে। তাঁর পড়াশুনার পুরো সময় জুড়েই তিনি ক্রম তালিকার ওপরদিকে থাকতেন। এসএসসি পরীক্ষায় তাঁর নাম তালিকার উপর দিকেই ছিল এবং এইচএসসি পরীক্ষায় তিনি রাজ্যে শীর্ষে ছিলেন।
ব্যক্তিগত জীবন
সুলজ্জা ফিরোদিয়া মনীষ মোটওয়ানীর সাথে বিবাহ বন্ধনে আবদ্ধ হয়েছিলেন; তাঁদের সোহালী নামে একটি ১৫ বছরের কন্যা সন্তান রয়েছে। তিনি সকলকে কসরত করতে উৎসাহ প্রদান করেন। এছাড়াও তিনি একজন ম্যারাথন দৌড়বীর। তিনি ক্রীড়া জগতে ব্যাডমিন্টন খেলা সম্পর্কে বেশ উৎসাহী একজন ব্যক্তিত্ব। তিনি স্কিইং, স্কাই ডাইভিং এবং স্কুবা ডাইভিংয়ের মতো দুঃসাহসী খেলাধুলারও পছন্দ করেন।
পেশা
কাইনেটিক মোটর কোম্পানিতে যোগদানের আগে, তিনি ক্যালিফোর্নিয়ায় অবস্থিত একটি বিনিয়োগ বিশ্লেষণ সংস্থা বিএআরআরএ ইন্টারন্যাশনালের সাথে চার বছর যাবত কাজ করেছিলেন। তিনি ভারতে কাইনেটিক মোটর কোম্পানির কার্যক্রম পরিচালনায় মুখ্য ভূমিকা পালন করেছিলেন। সুলজ্জা কোম্পানির জন্য নতুন কৌশল নকশা করা এবং তা বাস্তবায়নে প্রধান ভূমিকা পালন করেছিলেন। তিনি কাইনেটিক মোটর কোম্পানির পরিচালক এবং কাইনেটিক গ্রিন এনার্জি লিমিটেড-এ ভূমিকা পালন করছেন। তিনি গ্রুপের সামগ্রিক ব্যবসায়িক উন্নয়নমূলক কর্মকান্ডের দায়িত্বে আছেন।
মিল্টন স্মল
মিল্টন অ্যাস্টার স্মল (Milton Small; জন্ম: ১২ ফেব্রুয়ারি, ১৯৬৪) সেন্ট ফিলিপের ব্লেডস হিল এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮৪ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
১৯৮৩-৮৪ মৌসুম থেকে ১৯৯১-৯২ মৌসুম পর্যন্ত মিল্টন স্মলের প্রথম-শ্রেণীর খেলোয়াড়ী জীবন চলমান ছিল। এমন এক সময়ে ওয়েস্ট ইন্ডিজ দলে অন্তর্ভুক্ত হন যখন দলে সেরা বোলারদের প্রাচুর্যতা সবিশেষ লক্ষণীয় ছিল। প্রকৃত ফাস্ট বোলার না হলেও ডানহাতি ব্যাটসম্যানদের বিপরীতে বলকে সুইং করানোয় সক্ষমতা দেখিয়েছেন।
জানুয়ারি, ১৯৮৪ সালে বার্বাডোসের সদস্যরূপে ত্রিনিদাদ দলের বিপক্ষে প্রথম-শ্রেণীর ক্রিকেটে অভিষেক ঘটে তার। খেলায় তিনি আট উইকেট দখল করেছিলেন। তন্মধ্যে, প্রথম ইনিংসে ৫/৫৭ বোলিং পরিসংখ্যান দাঁড় করান। তবে, শেল শীল্ডের পরবর্তী তিন খেলায় নিজেকে যথোচিত বিচ্ছুরণ ঘটাতে পারেননি।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন মিল্টন স্মল। ১৬ মার্চ, ১৯৮৪ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৮ জুন, ১৯৮৪ তারিখে লর্ডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।
সিরিজের দ্বিতীয় টেস্টে উইনস্টন ডেভিসের স্থলাভিষিক্ত হন। জোয়েল গার্নার, ওয়েন ড্যানিয়েল ও ম্যালকম মার্শালের পর বোলিং আক্রমণে নেমে ১/৭৫ পেয়েছিলেন। বিস্ময়করভাবে ১৯৮৪ সালে ইংল্যান্ড সফরের জন্যে মনোনীত হন। আঘাতপ্রাপ্ত মাইকেল হোল্ডিংয়ের পরিবর্তে লর্ডস টেস্টে নিজস্ব দ্বিতীয় ও সর্বশেষ টেস্ট খেলেন। দ্বিতীয় ইনিংসে ৩/৪১ পান। কিন্তু, হাটুর আঘাতের কারণে তাকে সফরের শুরুতেই দেশে ফিরে আসতে হয়। ঐ মৌসুমে তিনি আর ঘরোয়া পর্যায়ের খেলায় অংশ নিতে পারেননি।
অবসর
আঘাত ও দূর্বল ক্রীড়াশৈলীর কারণে বার্বাডোস দল থেকে প্রায় চার বছর মাঠের বাইরে অবস্থান করতে বাধ্য হন। তবে, ১৯৮৮-৮৯ মৌসুমের অধিকাংশ সময় খেলেন। ২২.০৫ গড়ে ২০ উইকেট দখল করেন। তন্মধ্যে, মাঠে নেমেই ত্রিনিদাদের বিপক্ষে ব্যক্তিগত সেরা ৬/৫৫ পান। কিন্তু আবারও খেলায় ছন্দ হারিয়ে ফেলেন। এরপর তিনি আর একটিমাত্র খেলায় অংশ নিয়েছিলেন। ১৯৯০-৯১ মৌসুমে ০/১২৭ লাভ করার পর খেলার জগৎ থেকে অবসর গ্রহণ করেন।
আজম আলী
আজম আলী একজন বাংলাদেশী বিজ্ঞানী।
প্রাথমিক জীবন ও শিক্ষা
আজম আলী ১৯৬৭ সালের এপ্রিলে দিনাজপুরের বোচাগঞ্জের (বর্তমান নাম সেতাবগঞ্জ) বন্ধুগাঁয়ে আজম আলী জন্মগ্রহণ করেন। । তার বাবা আবদুল জলিল চৌধুরী পেশায় ছিলেন সরকারি কর্মকর্তা। স্কুলে শিক্ষকতাও করেছেন তিনি। মা শরিফা বেগম গৃহিণী। সেতাবগঞ্জ পাইলট হাই স্কুল থেকে ১৯৮২ সালে বিজ্ঞান বিভাগ থেকে প্রথম বিভাগ নিয়ে মাধ্যমিক পাস করেছেন আজম আলী। পরে দিনাজপুর সরকারি ডিগ্রি কলেজ থেকে ১৯৮৪ সালে বিজ্ঞান বিভাগ থেকে প্রথম বিভাগ নিয়ে উচ্চ মাধ্যমিক পাস করেন। তিনি জাহাঙ্গীরনগর বিশ্ববিদ্যালয় থেকে রসায়নে ব্যাচেলর্স ও মাস্টার্স সম্পন্ন করেছেন যথাক্রমে ১৯৮৮/১৯৮৯ ও ১৯৯১ সালে। মালয়েশিয়া র ইউনিভার্সিটি সেইনস মালয়েশিয়া থেকে পলিমার সায়েন্স অ্যান্ড ইঞ্জিনিয়ারিং এবং ন্যানোটেকনোলজি বিষয় নিয়ে পিএইচডি করেন ২০০০ সালে।
কর্মজীবন
বর্তমানে ইউনিভার্সিটি অব ওটাগোর ডানেডিন ক্যাম্পাসে কাজ করছেন ড. আজম। এর আগে নিউজিল্যান্ডের সবচেয়ে বড় বিজ্ঞান গবেষণামূলক সরকারি প্রতিষ্ঠান ক্রাউন রিসার্চ ইনস্টিটিউটে (এজি রিসার্চ) কাজ করেছেন। ২০০৩ থেকে ২০১৩ সাল পর্যন্ত টানা ১০ বছর। এজি রিসার্চ ছাড়ার আগে তিনি জ্যেষ্ঠ বিজ্ঞানী হিসেবে বায়োম্যাটারিয়াল এবং ন্যানোটেকনোলজি বিভাগের বিজ্ঞানী দলের প্রধান পদে দায়িত্বরত ছিলেন। ২০০৩ থেকে ২০০৭-এর জানুয়ারি পর্যন্ত উল রিসার্চ অর্গানাইজেশনে জৈবরসায়নের বায়োম্যাটারিয়ালস নিয়ে গবেষণা দলের প্রধান হয়ে কাজ করেছেন। পিএইচডি শেষ করেই ২০০০ সালে পোস্ট ডক্টরাল রিসার্চ ফেলো হিসেবে যোগ দেন পোহাং ইউনিভার্সিটি অব সায়েন্স অ্যান্ড টেকনোলজিতে। একই বছরের অক্টোবরে আমেরিকার ইউনিভার্সিটি অব নর্থ ক্যারোলিনায় রসায়ন বিভাগের পোস্ট ডক্টরাল ফেলো হিসেবে গবেষণা শুরু করেন এবং ২০০৩-এর জুলাই পর্যন্ত কাজ করেন। এই বিশ্ববিদ্যালয়ে তিনি ন্যানোফটোরেজিস্ট সিনথেসিস, ফটোলিথোগ্রাফি, পলিমার বা বায়োপলিমেরিক বায়োম্যাটারিয়ালসের উন্নয়ন, টিস্যু ইঞ্জিনিয়ারিং, ম্যাটারিয়ালস এবং বায়োম্যাটারিয়ালের চরিত্র নির্ণয় এবং এগুলোর নতুন বৈশিষ্ট্য নিয়ে জটিল সব গবেষণা করেন। এ ছাড়া মালয়েশিয়ার পাম অয়েল বোর্ড, জাপানের জায়েরি (জেএইআরআই), দক্ষিণ কোরিয়ার পোসটেকে (পিওএসটিইসিএইচ) কাজ করেছেন এই বিজ্ঞানী।
গবেষণা
আজম আলী উলের প্রোটিন থেকে এমন এক চিকিৎসা পদ্ধতি আবিষ্কার করেছেন, যার মাধ্যমে অগ্নিদগ্ধ ও রাসায়নিক কারণে ক্ষতিগ্রস্ত রোগীর ত্বক ও মাংশপেশীর আরোগ্য সম্ভব। তিনি বলেন, আগুনে মানুষের শরীরের ত্বক ও মাংস উভয়ই ঝলসে যায়। বাজারে যে ওষুধগুলো পাওয়া যায়, সেগুলো শুধু ক্ষত স্থানের ত্বকই তৈরি করে। আর আমি কাজ করেছি উল নিয়ে। উলে কেরাটিন নামের প্রোটিন থাকে। এই প্রোটিনটা মানুষের নখ ও চুলেও পাওয়া যায়। আমি নিউজিল্যান্ডে পাঁচ বছর ধরে এটা নিয়ে কাজ করেছি। এই কেরাটিনকে রি-ইঞ্জিনিয়ারিং করে আমি কেরাজেল, কেরাডাম ও কেরাফোম তৈরি করেছি। ক্ষত স্থানে এগুলো ব্যবহার করলে শুধু ত্বকই নয়, মাংসপেশির টিস্যুও তৈরি করবে। তা ছাড়া তুলনামূলক ৪০ গুণ দ্রুত কাজ করবে এটা।
পুরস্কার ও সম্মাননা
২০১০ সালের ২৪ আগস্ট নিউজিল্যান্ডের এজি রিসার্চে কর্মরত থাকাকালীন বিখ্যাত 'বেয়ার ইনোভেটর্স' পুরস্কারে ভূষিত হন ড. আজম। ২০০৩ সালে এনসিবিসি (ইউএস) রিসার্চ ফেলোশিপ, ২০০১ সালে ডিওডি (ইউএস) রিসার্চ ফেলোশিপ, ২০০০ সালে ব্রেইন কোরিয়া কে-২০ ফেলোশিপ, ১৯৯৯ সালে মালয়েশিয়ান প্রাইমারি ইন্ডাস্ট্রি সিলভার মেডেল, ১৯৯৭ সালে মালয়েশিয়ান পাম অয়েল বোর্ড ফেলোশিপ এবং ১৯৮৮ সালে জাহাঙ্গীরনগর চ্যান্সেলর স্কলারশিপের অধিকারী তিনি।
প্যাটেন্ট
আজম আলীর ১৮টি আন্তর্জাতিক পেটেন্ট রয়েছে।
মাঝোলি
মাঝোলি (Majholi) ভারতের মধ্য প্রদেশ রাজ্যের জবলপুর জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৮৫ মিটার (১২৬৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মাঝোলি শহরের জনসংখ্যা হল ১১,৩০৮ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে মাঝোলি এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
চাঁদপুর পলিটেকনিক ইনস্টিটিউট
চাঁদপুর পলিটেকনিক ইনস্টিটিউট বাংলাদেশের সরকারী পলিটেকনিকসমূহের একটি। এটি চাঁদপুর জেলা শহর থেকে প্রায় ৫০ কিলোমিটার দূরে কচুয়া এলাকায় অবস্থিত। প্রথমে এই ইনস্টিটিউটের ভিত্তি প্রস্তর জেলা শহরে স্থাপন করা হয়। এটি ২০০৫ সালে মাত্র ৯৬ জন ছাত্র-ছাত্রী নিয়ে কারিগরি শিক্ষা প্রসারের জন্য বাংলাদেশ কারিগরি শিক্ষা বোর্ডের অধীনে সরকারীভাবে যাত্রা শুরু করে। ২০১০ সাল থেকে অন্যান্য পলিটেকনিক এর মত এখানেও দ্বিতীয় শিফট চালু হয়। বাংলাদেশ সরকার কারিগরি শিক্ষা প্রসার ও আধুনিক বাংলাদেশ গড়ার লক্ষ্যে ৪ বছর মেয়াদী ডিপ্লোমা কোর্স পরিচালনার জন্য দেশের অন্যান্য সরকারি পলিটেকনিকের মত এটি স্থাপন করে।
বিবরণ
শুরুতে এটি সল্প সংখ্যক শিক্ষক এবং দুটি টেকনোলজি বিভাগ সিভিল ও কম্পিউটার ও কনস্ট্রাকশন নিয়ে শিক্ষা কার্যক্রম শুরু করে। পরবর্তী বছর (২০০৬) আরো দুটি টেকনোলজি বিভাগ ইলেকট্রনিক্স ও রেফ্রিজারেশন অ্যান্ড এয়ারকন্ডিশনিং যুক্ত হয়। বর্তমানে ইনস্টিটিউটের প্রতিটি বিভাগে ৬০টি করে আসন নিয়ে শিক্ষা কার্যক্রম চলছে। এখানে বিভিন্ন সেমিস্টার এ মোট প্রায় ১৬০০ শিক্ষর্থী অধ্যয়ন করছে। ভর্তি যোগ্যতা কারিগরি শিক্ষা বোর্ড নির্ধারণ করে।